Shveysariyada piyodalarning jahondagi eng uzun osma ko‘prigi ochildi

Shveysariyaning Vale kantonida piyodalar uchun mo‘ljallangan jahondagi eng uzun osma ko‘prik foydalanishga topshirildi, deya xabar bermoqda “Gazeta.ru”.

20 Minuten nashrining ma’lum qilishicha, ko‘prikning uzunligi 494 metrni, eni 65 santimetrni tashkil etadi, u yer sathidan 85 metr balandlikda barpo etilgan.

Ko‘prik qurilishi homiylaridan birining sharafiga “Charlz Kuonen nomli ko‘prik” nomini olgan inshoot Shveysariyaning Italiya bilan chegarasidagi ikki aholi punkti — Grexen va Sermattni birlashtiradi.

Qayd etishlaricha, mazkur rekordchi ko‘prikning qurilishiga taxminan 750 ming dollar atrofida pul sarflangan.